Jun 20,2015
సహారాకు మరింత ఊరట..
          న్యూఢిల్లీ : ఆర్థిక నేరాల ఆరోపణలతో తీహార్‌ జైల్లో జీవనం గడుపుతున్న సహారా గ్రూపు అధినేత సుబ్రతో రారుకు సుప్రీంకోర్టు మరింత ఊరట కల్పించింది. రారుని బెయిల్‌పై జైలు నుంచి విడుదల చేసేందుకు గాను రూ.5,000 కోట్ల నగదును, అంతే మొత్తానికి బ్యాంకు గ్యారంటీ ఇవ్వాలని కోరింది.
అప్పుడే తాము బెయిల్‌ మంజూరు చేస్తామని నిక్కచ్చిగా తేల్చి చెప్పింది. ఇది వరకు కోర్టు బెయిల్‌ నిమిత్తం ఒకేసారి రూ.10,000 కోట్లను చెల్లించాలని ఆదేశించిన విషయం తెలిసిందే. న్యాయమూర్తులు టి.ఎస.్‌ ఠాకూర్‌, అనిల్‌ ఆర్‌ దేవ్‌, ఎ.కె. సక్రిలతో కూడిన ధర్మాసనం సహారా రారు వ్యవహారంపై తాజాపై తీర్పును ప్రకటించింది. రారు మధ్యంతర బెయిల్‌కు గాను సహారా కంపెనీ దాఖలు చేసిన బ్యాంకు గ్యారంటీ ఫార్మట్‌ను కొన్ని ఆంక్షలతో ధర్మాసనం అంగీకరించింది. బాకీ చెల్లించేదాక బెయిల్‌ మంజూరు చేయలేమని తేల్చి చెప్పింది. అసలు సొమ్మును చెల్లించడానికి కూడా మరింత కోర్టు రారుకి ఇంకొంత వెసులుబాటును కల్పించింది. జైల్‌ నుంచి బయటకు వచ్చిన 18 నెలల కాలంలో రూ.36,000 కోట్లు సొమ్మును సెబీకి చెల్లించాలని సూచించింది. ఈ మొత్తాన్ని కూడా తొమ్మిది వాయిదాల్లో చెల్లించాల్సిందిగా ఆదేశించింది. దీంతో సహారకు మరింత ఊరట లభించినట్లయ్యింది. కోర్టు మరోవైపు రారుకు విధించిన కస్టడీని మరో 8 వారాల పాటు పొడగించింది. 64 ఏళ్ల రారు 2014 మార్చి 4 నుంచి తీహార్‌ జైల్లో ఉన్న విషయం తెలిసిందే. సహార గ్రూపునకు చెందిన రెండు కంపెనీలు మదుపర్ల నుంచి నిబంధనలకు విరుద్ధ్దంగా రూ.24,000 కోట్ల నిధులు వసూళ్లు చేశాయి. ఈ డిపాజిట్లకు 15 శాతం వడ్డీతో కలుపుకుని బకాయి చెల్లింపులు రూ.36 వేల కోట్ల మొత్తానికి చేరాయి.
మీ స్నేహితులకు రికమెండ్ చెయ్యండి